proxectonos/corpus_dominio_legal_administrativo_tmp huggingface dataset:
26/10/2009 | Administración LocalMunicipal
Ribeira
Resolución da Alcaldía emprazando aos interesados no procedemento abreviado nº 611/2009 en relación ao recurso contencioso administrativo interposto por Dª. Purificación García Fernández, relativo a expediente de disciplina urbanística (DU 36/03)

DECRETO Visto o escrito remitido polo XULGADO DO CONTENCIOSO ADMINISTRATIVO Nº 1 DE SANTIAGO DE COMPOSTELA, de data 15/09/2009 (Rexistrado de entrada o día 23 co n° 19.208), dictado no Procedemento Abreviado n° 611/2009, en relación ao recurso contencioso administrativo interposto por DªZLATA MARTINA VICTORIA REINOZO RUDIÑO contra a resolución dictada no Expediente de Disciplina Urbanística D. U. 36/03. Esta Alcaldía, de conformidade co artigo 21,1º, ñ) da Lei 7/85, reguladora das bases de réxime local, RESOLVE: 1º.- Designar: * Avogado: Alicia Milagros Yurchuk Ghanem * Procurador: Dharma Ozaeta Janer e Rosalia Teresa Heydi Wilson Martinez Manso. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese ó interesado para os efectos oportunos. Entenderase que acepta a designación se non manifesta o contrario ó ser notificado.2°.- De conformidade co artigo 49.1° da Lei 29/98, de xurisdicción contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdicción contencioso-administrativa. * Notificar ós interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día DOUS DE NOVEMBRO DE DOUS MIL NOVE, ás dez horas na Planta 2ª, Sala A, do edificio dos Xulgados, sito na Rúa Viena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persona que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluidos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdicción contencioso-admnistrativa. Realícense as actuacións necesarias. Dése conta ó Pleno. Riveira, 28 de setembro de 2009 O ALCALDE, A SECRETARIA XERAL, Asdo./José Luis Torres Colomer Dou fe, Asdo./Cristina Alonso Losada
26/10/2009 | Administración LocalMunicipal
Ortigueira
Aprobación inicial do Regulamento de funcionamento do servizo de almorzo na escola do concello de Ortigueira

O Pleno do Concello de Ortigueira, en sesión ordinaria celebrada o día 28 de setembro de 2009, acordou a aprobación provisional do Regulamento de Funcionamento do servizo Almorzo na Escola do Concello de Ortigueira. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo o Regulamento consideraráse definitivamente aprobado. Ortigueira, 29 de setembro de 2009. O alcalde Asdo. Rafael J. Girón Martínez.
26/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 389/2009

Acordo do 8 de outubro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Arteixo (expediente IN407A 389/2009). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. A. T.66 kV DC Sabón-Ártabra e Sabón-Repsol II, variante entre os apoios AP4-AP12 (porto exterior da Coruña). Situación: concello de Arteixo. Características técnicas: Liña eléctrica de alta tensión subterránea a 66 kV, cunha lonxitude de 1.611 m, coa orixe no apoio PAS n.º 6-1 a instalar, con condutor tipo Al630+H165, e final no apoio PAS n.º 11-1, a instalar. Concello de Arteixo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 8 de outubro de 2009. Constantino Paz Pérez Xefe territorial da Coruña en funcións
26/10/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23968. M.ª Isabel Calvo Fuentes (Ordes)

ANUNCIO HANANA CLARA ALEJANDRA ALAYETO ABARCA Juan Antoni Lincoln Lodos, con DNI XXXXXXXXX, solicita de Augas de Galicia un caudal de 0,012 litros/segundo de augas procedente dun manancial, en Corvelle, parroquia de Buscás (San Paio), concello de Ordes (A Coruña), con destino ó uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23968. As características do aproveitamento son: SOLICITANTE: Juan Antoni Lincoln Lodos CAUDAL: 0,012 litros/segundo DESTINO: Uso doméstico ORIXE: manancial de Tras da Fraga LUGAR: Corvelle PARROQUIA: Buscás (San Paio) CONCELLO: Ordes (A Coruña) A captación de auga sitúase dentro da parcela n.º 218 do polígono 42 do catastro de rústica de Ordes, que na actualidade se corresponde coa parcela n.º 85 da ampliación do Parque Empresarial de Ordes. Dende alí percorre a parcela en dirección nordés uns cincuenta (50) metros cun tubo de 32 mm de diámetro colocada na gabia a unha profundidade de 0,70 m ata chegar a un depósito de formigón armado dentro da propia parcela. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 07 de outubro de 2009. O xefe do Servizo Territorial da Zona Galicia-Centro Ginebra Avis Spasova
26/10/2009 | Administración LocalMunicipal
Curtis
Actividade de café-bar

Neste Concello estase a tramitar licenza de actividade para apertura de café bar, no número 58-baixo, da avenida Dr. Martínez Pardo, Teixeiro, promovido por don Santiago Pereira Verde, en representación da empresa AS DELICIAS S. C. O que se fai público co fin de que quen se considere afectado pola actividade referida poda examinar o expediente e deducir, se é o caso, as alegacións ou observacións que teña por conveniente durante o prazo de 10 días, a contar dende o seguinte á inserción deste edicto no BOP. Curtis, Teixeiro, 15 de outubro de 2009. O alcalde Javier Francisco Caínzos Vázquez
26/10/2009 | Administración LocalMunicipal
Ribeira
Anuncio de apertura de establecemento dedicado a procesado e almacenamento frigorífico de productos da pesca

EDICTO Solicitando desta Alcaldía “FRIGORIFICOS DEL PALANGRE, SA.” licenza municipal para exerce-la actividade de Procesado e Almacenamento Frigorífico de Productos da Pesca no local sito en Polígono Industrial de Xarás (P-13), deste Termo, cumprindo o disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo -que comenzará a contarse desde o día seguinte ó da última publicación deste edicto no Boletín Oficial da Provincia da Coruña ou no Diario Oficial de Galicia- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Riveira, 22 de setembro de 2009. O ALCALDE Acctal., Asdo. Vicente García Rivas.
06/10/2009 | Administración LocalMunicipal
Santiago de Compostela
Sección Municipal de Contratación
Licitación do Servizo de Creación, Cobertura e Mantemento do Arquivo Fotográfico do Concello de Santiago

OBXECTO DO CONTRATO: Servizo de Creación, cobertura e mantemento do arquivo fotográfico do Concello de Santiago de Compostela. REFERENCIA DO EXPEDIENTE: CON/152/2009. TIPO DE LICITACIÓN: 50.000 euros. PRAZO DE EXECUCIÓN: A duración do contrato será de UN ANO, prorrogable por outro ano mais. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 dias naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Concello de Santiago. (Sección de Contratación) Tfno.: 981 54 30 33. Fax: 981 54 23 04. Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no artigo 16 prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 22 de setembro de 2009. O ALCALDE, Asdo.: José A. Sánchez Bugallo
06/10/2009 | Administración LocalMunicipal
Cerceda
Medio Ambiente e Sanidade
Proxecto de actividade para a colocación dun centro de almacenamento de GLP de 13.000 l aéreo e instalación receptora para nave industrial presentado por Cerceda Estructuras Metálicas, S. A (Cemsa)

Licenzas de apertura EDICTO Don Ascensio Portus Chapinal en nome e representación de CERCEDA ESTRUCTURAS METÁLICAS solicitoulle a esta Alcaldía licenza para a colocación dun centro de almacenammento de GLP de 13.000 l aéreo e instalación receptora para nace insdustrial, localizado no lugar de Morzós s/n (Encrobas- Cerceda). Xa que esta solicitude cumpre o disposto no artigo 8.3 do Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 3 de setembro de 2009 O alcalde José García Liñares
06/10/2009 | Administración LocalMunicipal
Cedeira
Baixas de oficio no padrón municipal de habitantes do Concello de Cedeira

EDICTO Baixas de oficio no padrón municipal de habitantes do Concello de Cedeira Resolución de Alcaldía núm.523 do 22 de xullo de 2009 Segundo o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, de 20 de decembro, no que se establece que toda persoa que viva en España está obrigada a inscribirse no padrón do concello no que reside habitualmente e quen viva en varios concellos deberá inscribirse unicamente no que habita durante máis tempo ao ano. Despois de ser practicada a notificación infrutuosa e/ou non tendo acudido a persoa interesada a manifestar a súa disconformidade coa baixa, ou, no caso contrario, para comunicar cal é o novo domicilio habitual. En virtude do sinalado dispoño a adopción da seguinte resolución: Declarar que as seguintes inscricións padronais causan baixa de oficio no Padrón Municipal de Habitantes deste municipio, e que dita data de efectos será, conforme ao disposto na Lei 30/1992 de 26 de novembro, do réxime xurídico das administracións públicas e do procedemento administrativo común, a da notificaición ao interesado, ou a da publicación da presente resolución no Boletín Oficial da Provincia. Polo tanto, segundo establece o apartado II, punto C.2 da Resolución do 9 de abril de 1997 da Subsecretaria do Ministerio da Presidencia, concédese un prazo de QUINCE DÍAS a contar dende o seguinte á notificación ou a da publicación, para que, os interesados poidan manifestar por escrito, se están ou non de acordo co expediente que se tramita, podendo aportar os documentos e xustificacións que estime pertinentes, ao obxecto de acreditar a súa residencia. Cedeira, 22 de xullo de 2009 O Alcalde, José Luis Vergara Rey
06/10/2009 | Administración LocalMunicipal
Fene
Secretaría
Resolución da alcaldía número 737/2009

Visto que segundo o Regulamento de Réxime interior das Escolas infantís integradas na rede galega de escolas infantís “Galescolas” xestionadas polo Consorcio Galego de Servizos de Igualdade e Benestar, o Consello de Participación da Galescola estará presidido polo Alcalde do Concello ou persoa en quen delegue. De conformidade coas atribucións conferidas polos artigos 23.4 da Lei 7/1985, de 2 de abril, reguladora das bases do réxime local, artigo 61 da Lei 5/97 de Administración Local de Galicia, e artigos 43 e 47 do Real decreto 2568/1986, RESOLVO: Primeiro.- Delegar na Concelleira desta Corporación, Dª Margaretha Tvildiani Junge a presidencia do Consello de Participación da Galescola de “A Torre”. Segundo.- Notificar a presente Resolución á Concelleira a prol de cal se efectúa a presente delegación e publicar a mesma no Boletín Oficial da Provincia. Mándao e asínao o Sr. Alcalde-Presidente en Fene, a vintedous de setembro de dous mil nove. O ALCALDE D. S. O. A SECRETARIA Acctal., Asdo. Iván Puentes Rivera. Asdo. Ana María Santano Martínez.
06/10/2009 | Administración LocalMunicipal
Oroso
Emprazamiento interesados no procedemento ordinario núm.151/2009-C no Xulgado do Contencioso-Administrativo núm.2

ANUNCIO No Xulgado do Contencioso-Administrativo núm.2 dos da Coruña tramítase o procedemento ordinario núm.151/2009-C. Denunciante: NORTI SL Denunciado: Concello de Oroso Acto que se recurre: Resolución da Alcaldía do 17/07/2008, pola que se aproba a constitución da entidade urbanística de cooperación para a impulsar o desenvolvemento da AR-10 (“Polígono Empresarial San Martiño 2”) do PXOM do Concello de Oroso Por Resolución da Alcaldía do 23/09/2009, acordouse remitir o expediente administrativo ao Xulgado Contencioso-Administrativo núm.2 dos da Coruña, conforme ao artigo 49 da Lei 29/1998, do 13 de xullo, reguladora da xurisdicción contencioso-administrativa. Se publica para que os interesados no procedemento poidan comparecer como parte no expediente ante ditas instancias, no prazo de 9 días, contados dende o seguinte ao da publicación deste anuncio no Boletín Oficial da Provincia. Oroso, 23 de setembro de 2009 O alcalde, Manuel Mirás Franqueira.
06/10/2009 | Administración LocalMunicipal
Carballo
Expediente número 45/2009

ANUNCIO Neste concello tramítase o expediente para a concesión da licenza de apertura seguinte: Actividade: Almacén, distribución e venda de produtos de droguería Situación: Polígono Industrial de Bértoa, parcela B-11, nave C da rúa Titanio, Carballo Solicitante: PRODUCTOS QUÍMICOS BERGANTIÑOS SL, representada por Ionut Laurentiu Masmiquel Danova O que se fai público, a fin de que quen se considere afectado pola actividade poida examinalo e deducir, no seu caso, as alegacións ou observacións que teñan por conveniente, durante o prazo de vinte días, que comezará a contar dende o día seguinte á inserción deste edicto no BOP. Carballo, 11 de setembro de 2009 O alcalde Evencio Ferrero Rodríguez
06/10/2009 | Administración LocalMunicipal
A Coruña
Contratación
Contrato administrativo

Como complemento ao anterior anuncio relativo á contratación das obras comprendidas no proxecto de construción do Centro Sociocultural “Agora” (Ref.0-32/2008), publicado no B. O. P. n.° 194, páxina 10191, con data 23 de agosto de 2008, e por recibirse escrito da Dirección Xeral de Fondos Comunitarios do Ministerio de Economía e Facenda, de data 9 de xullo de 2008, polo que se comunica a concesión dunha axuda FEDER, faise constar que este proxecto estará cofinanciado polo Fondo Europeo de Desenvolvemento Rexional (FEDER), no marco da iniciativa URBANA do eixe 5 de Desenvolvemento Local e Urbano dos Programas Operativos Rexionais. A Coruña, 16 de setembro de 2009 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
06/10/2009 | Administración LocalMancomunidades
Mancomunidade de Municipios Galegos do Camiño Francés
Orzamento

ANUNCIO O Pleno da Mancomunidade, en sesión plenaria celebrada o día 12 de agsoto de 2009, aprobou os expedientes de modificación de créditos na modalidade de crédito extraordinario n° 2/09 e n° 3/09 que se tramitan dentro do vixente presuposto xeral da Mancomunidade de Municipios Galegos do Camiño Francés. O expediente considerase definitivamente aprobado o non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Presuposto Xeral Ordinario O que se fai público para xeral coñecemento. Arzúa, 15 de setembro do 2009 O presidente Asdo. Xaquín García Couso
06/10/2009 | Administración LocalConsorcios
Consorcio de Santiago
Corrección de erros anuncio 2009/14326 “elaboración de proxecto museográfico e arquitectónico integral e dirección facultativa da obra de ampliación do Museo do Pobo Galego”

Advertido erro no texto do anuncio de licitación 2009/14326 para a contratación da elaboración do proxecto básico museográfico e arquitectónico integral para o acondicionamento do Museo do Pobo Galego no conxunto de San Domingos de Bonaval e no desenrolo a redacción do proxecto básico e de execución museográfico e arquitectónico e dirección da obra de ampliación do Museo do Pobo Galego sobre a ala sur do conxunto de San Domingos de Bonaval, publicado no BOP nº 214 de 1 de outubro de 2009, procédese a súa corrección mediante o presente anuncio.7.- PRESENTACIÓN DE OFERTAS: a) data límite de presentación 26 días naturais.7.- PRESENTACIÓN DE OFERTAS: a) data límite de presentación 15 días naturais Santiago de Compostela, 1 de outubro de 2009. O XERENTE ASDO.: XOSÉ MANUEL VILLANUEVA PRIETO
06/10/2009 | Administración LocalMunicipal
Teo
Edicto exposición pública conta xeral 2008

EDICTO Formulada a conta xeral do exercicio 2008 deste Concello, e informada pola Comisión Especial de Contas en sesión de 24 de setembro de 2008, exponse ó público cos documentos que a xustifican, e o informe da mencionada comisión, na Secretaría do Concello, durante o prazo de quince días hábiles, contados a partir do seguinte ó da inserción do presente edicto no Boletín Oficial da Provincia, ó obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade có disposto nos artigos 116 da Lei 7/1985, de Bases do Réxime Local, e o artigo 212.3 do Real Decreto Lexislativo 2/2004, de 5 de marzo, que aproba o texto refundido da Lei Reguladora das Facendas Locais. Teo, 25 de setembro de 2009. O alcalde Martiño Noriega Sánchez
06/10/2009 | Administración LocalMunicipal
A Pobra do Caramiñal
Adxudicación provisional do contrato do Servizo de Mantemento de Datos Catastrais

Por Resolución da Alcaldía de data 24 de setembro de 2009 acordóuse adxudicar provisionalmente o contrato administrativo do SERVIZO DE MANTEMENTO DE DATOS CATASTRAIS á empresa EIBISA NORTE S. L. polo importe de 60.000,00 euros, IVE engadido, a razón de 25.862,00 € e 4.138,00 € correspondentes o IVE no ano 2009 e 25.862,00 € e 4.138,00 € correspondentes o IVE no ano 2010. O que se publica en cumprimento do disposto no artigo 135 da Lei 30/2007, de 30 de outubro, de Contratos do Sector Público. A Pobra do Caramiñal, a 25 de setembro de 2009 O ALCALDE Asdo: Isaac Maceiras Rivas
06/10/2009 | Administración LocalMunicipal
As Pontes de García Rodríguez
Intervención
Anuncio modificación de crédito número 46/2009 do Orzamento Xeral do exercicio 2009

ANUNCIO Modificación de crédito num 46/2009 de transferencia de crédito para o exercicio económico de 2009 Aprobada inicialmente polo Pleno do Concello, na sesión ordinaria celebrada o día 1 de outubro de 2009, a modificación de créditos número 46/2009 relativa a transferencia entre partidas orzamentarias con distinta vinculación xuridíca, en cumprimento do disposto no artigo 169.3, en relación co artigo 179, ambos do RDL 2/2004, do 5 de marzo, polo que se aproba o Texto refundido da lei reguladora das facendas locais, o devandito expediente exponse ao público polo prazo de quince días hábiles, contados a partir do seguinte ó da inserción deste anuncio no Boletín Oficial da Provincia. Durante o devandito prazo tódolos interesados poderán examinalo e presenta-las reclamacións que se estimen oportunas perante o Pleno. O acordo entenderase automáticamente elevado a definitivo se, transcurrido o prazo de exposición ó público, non se tivera presentado reclamación algunha. As Pontes de García Rodríguez, 1 de outubro de 2009 O ALCALDE Valentín González Formoso
06/10/2009 | Administración LocalMunicipal
Miño
Corrección de erros do anuncio sobre a aprobación definitiva da modificación da Ordenanza fiscal reguladora da taxa de axuda a domicilio

No BOP núm.207, do 22/09/2009 publicouse o anuncio sobre a aprobación definitiva da modificación da ordenanza fiscal reguladora da taxa de axuda a domicilio, advertidos erros, procédese á súa corrección: Onde di: O Concello en Pleno, en sesión celebrada o día 23 de xuño de 2009, aprobou inicialmente a modificación da seguinte ordenanza fiscal: Ordenanza fiscal reguladora da taxa de axuda a domicilio. Debe decir: O Concello en Pleno, en sesión celebrada o día 23 de xullo de 2009, aprobou inicialmente a modificación da seguinte ordenanza fiscal: Ordenanza fiscal reguladora da taxa de axuda a domicilio. Miño, 28 de setembro de 2009. O alcalde Juan A. Maceiras Barros
06/10/2009 | Administración LocalMunicipal
Narón
Secretaría
Lista provisoria de aspirantes admitidos/as e excluídos/as para a provisión de 1 praza de policía local

RESOLUCIÓN DA ALCALDÍA Unha vez finalizado o prazo de presentación de instancias para tomar parte no proceso selectivo, para a provisión en propiedade de 1 praza de persoal funcionario, policía local, correspondente á convocatoria específica publicada no BOP nº. 131 e 163 do 10-06-2009 e 22-07-2009, e BOE nº 185 do 01-08-2009, esta Alcaldía en virtude das facultades conferidas pola lexislación vixente: RESOLVE: PRIMEIRO.- Aproba-la seguinte lista provisional de aspirantes admitidos/as e excluídos/as para a provisión de 1 praza de policía local. Admitido/as: Excluídos/as: A inclusión dos/as aspirantes na lista de admitidos non supón, en ningún caso, o recoñecemento por parte desta Administración municipal de que estes/as reúnen os requisitos esixidos para ser nomeados/as funcionarios/as de carreira, requisitos que deberán acreditarse con posterioridade. SEGUNDO.- Outorgar un prazo de 10 días, para os efectos de reclamacións, contados a partir do seguinte á inserción desta resolución no BOP. Narón, 31 de agosto de 2009 O ALCALDE José M. Blanco Suarez Ante min A SECRETARIA XERAL ACCTAL. Asdo.: Pilar Suanzes Hyde
06/10/2009 | Administración LocalMunicipal
Tordoia
Conta xeral 2009

EDICTO APROBACIÓN DA CONTA XERAL ANO 2008 De conformidade co sinalado no artigo 212.3 do RDL 2/2004, de 5 de marzo, texto refundido da Lei Reguladora das Facendas Locais e o artigo 116 a Lei 7/1985, de 2 de abril, reguladora das Bases do Réximen Local, sométese a información pública a CONTA XERAL DO EXERCICIO DE 2008, cos seus xustificantes e o informe da Comisión de Contas, por término de quince días. Neste prazo e oito días máis, admitiránse os reparos que poidan formularse por escrito, os que serán examinados por dita Comisión, que practicará cantas comprobacions crea necesarias, emitindo novo informe. En Tordoia, a 29 de setembro de 2009 O Alcalde Antonio Pereiro Liñares
06/10/2009 | Administración LocalMunicipal
Arteixo
Secretaría Xeral
Abandono de vehículo/s

POLICÍA LOCAL Nª/REFª.: ECB/if/A-08/2 Expt. Deposito 03/2009 ASUNTO: Abandono de vehículo/s. EDICTO Estando tramitándose na unidade administrativa da policía local expedientes referidos a vehículos abandonados no deposito, para seu trámite como xestión de residuos sólidos urbanos, conforme o estipulado no artigo 71.1. a. a do Real decreto lexislativo 339/1990 de 2 de marzo, polo que aprobase o texto articulado da Lei de tráfico, circulación de vehículos a motor e seguridade viaria, constan no expediente o/s seguinte/s vehículo/s: Presumido o abandono dos vehículos relacionados, e a fin de que sirva de notificación aos seus lexítimos propietarios nos termos establecidos no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a relación co fin de que as persoas que acrediten ser os seus lexítimos donos poidan comparecer a retíralos do depósito municipal dentro dun prazo de 15 días contados a partir do seguinte ó da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano. Arteixo a 23 de setembro de 2009 Fdo.: Pilar Souto Iglesias ALCALDESA PRESIDENTA
06/10/2009 | Administración LocalMunicipal
Arzúa
Información pública cesión gratuíta ao Servizo Galego de Saúde o edificio destinado a centro de saúde de Arzúa e o terreo onde se ubica dito edificio

ANUNCIO O Pleno deste concello, na sesión celebrada o día 31 de agosto de 2009, adoptou o acordo de ceder gratuitamente ao Servizo Galego de Saúde o edificio destinado a centro de saúde de Arzúa e o terreo onde se ubica dito edificio. Sendo a delimitación dos inmobles cedidos a seguinte: “Edificio destinado a Centro de Salud, ocupa una superficie de quinientos sesenta y cuatro metros cuadrados. Tiene un resio por su linde este, de unos cien metros cuadrados aproximadamente. Linda: norte, calle Luis Seoane; sur, calle Padre Pardo; este, con Antonio Mariño y otros y oeste, por donde tiene su acceso, con calle Doctor Fernández de la Riva. El terreno sobre el que se construyó el edificio figura inscrito al tomo 181, libro 38, folio 230; y el edificio destinado a centro de salud figura inscrito al tomo 736, libro 171, folio 200”. O fin para o cal se efectúa a cesión de ambos inmobles, é para que o Servizo Galego de Saúde poida asumir os gastos de mantemento do citado centro, a partir do momento en que se proceda á formalización da cesión patrimonial do mesmo, de acordo co previsto no convenio que foi asinado o día 27 de marzo de 2009 entre a Consellería de Sanidade-Servizo Galego de Saúde e este Concello. O cal se fai público por un prazo de vinte días hábiles, a contar desde o seguinte ao da publicación deste anuncio, para que poidan presentarse as reclamacións e observacións que se consideren precedentes, co obxecto de dar cumplimento así ao desposto no artigo 110 n.º 1 f) do Regulamento de Bens das Entidades Locais, en relación co artigo 86 n.º 2 da Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. En Arzúa, a 23 de setembro de 2009. O alcalde Asdo.: Xaquín García Couso
06/10/2009 | Administración LocalMunicipal
Vimianzo
Ordenanzas fiscais

ANUNCIO O Pleno da Corporación municipal, na sesión ordinaria do día 26 de setembro de 2009, adoptou o seguinte acordo, sobre ordenanzas fiscais: Primeiro. –Aprobar inicialmente a modificación das ordenanzas fiscais núm.11, reguladora da taxa por ocupación de subsolo, solo e voo da vía pública, e núm.22, reguladora da taxa por prestación de servizo de prevención e extinción de incendios, prevención de ruínas, derrubamento, salvamentos e outros análogos. Segundo. –Expoñer ó público este acordo polo prazo de trinta días, mediante anuncio publicado no BOP e no taboleiro de anuncios. No caso de que non houbera alegacións, entenderase definitivamente adoptado o acordo, ata entonces provisional, sen necesidade dunha nova resolución, e procederase á publicación íntegra da ordenanza aprobada. No caso de presentarse alegacións a esta ordenanza, estas serán resoltas polo Pleno do Concello. Vimianzo, vinte e oito de setembro de dous mil nove. O alcalde, P. D. Jorge Gonzalo Victor Gonzalo Paucarima Santoandre
06/10/2009 | Administración LocalMunicipal
Vedra
Secretaría-Intervención
Aprobación inicial regulamento do servizo de verquidos á rede de sumidoiros

ANUNCIO Aprobado inicialmente polo Pleno do Concello, en sesión celebrada o día dezasete de setembro do ano que andamos, o regulamento do servizo de verquidos á rede de sumidoiros, exponse ó público o correspondente expediente durante o prazo de 30 días dende o día seguinte ó da inserción deste anuncio. Durante o citado prazo os interesados poderán examinar o expediente e presentar as reclamacións que estimen oportunas. Vedra, 28 de setembro de 2009 O ALCALDE Asdo. Odón C. Cobas García
06/10/2009 | Administración LocalMunicipal
Curtis
Aprobación inicial do expediente de modificación de crédito 12/2009 por suplemento de credito 2/2009

O Pleno do Concello de Curtis en sesión extraordinaria do día 29 de setembro de 2009 acordou aprobar inicialmente o expediente de modificación de crédito 13/2009 por suplemento de crédito 2/2009 tramitado ao abeiro do Rdl 2/2004, de 5 de marzo, que aproba o texto refundido da Lei Reguladora das Facendas Locais, e demais normas concordantes. Exponse ao público o expediente polo prazo de quince días, logo do anuncio no BOP, en cumprimento co disposto no artigo 169 do Rdl 2/2004, de 5 de marzo polo que se aproba o texto refundido da Lei Reguladora das Facendas Locais, e o artigo 20 do Rd 500/1990 de 20 de abril. De non se producir ningunha reclamación durante o dito prazo, entenderase definitivamente aprobado e publicarase o anuncio consonte co previsto no parágrafo 3º do devandito artigo. Curtis, 29 de setembro de 2009. O alcalde, Asdo.: Javier Francisco Caínzos Vázquez
06/10/2009 | Administración LocalMunicipal
O Pino
Expediente de modificación de créditos

A N U N C I O Exponse ó público o expediente de modificación de créditos, SUPLEMENTOS, aprobado inicialmente pola Corporación, financiado co remanente líquido de tesourería dispoñible. Os interesados, no prazo de 15 días hábiles, a partir do seguinte ó da inserción deste anuncio no Boletín Oficial da Provincia, poderán presenta-las reclamacións que consideren pertinentes ante o Pleno da Corporación. O Pino, 1 de outubro de 2009. O ALCALDE, -Charlotte El Guennouni Llovera-
06/10/2009 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Modificación das subvencións nominativas recollidas na Base 48ª de Execución do Orzamento Provincial do exercicio 2009

ANUNCIO Na sesión plenaria ordinaria celebrada o día 25 de setembro de 2009, a Corporación Provincial acordou aprobar inicialmente a modificación da Base 48ª de execución do Orzamento provincial do exercicio 2009. O dito expediente quedará de manifesto na Secretaria Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 25 de setembro de 2009 O PRESIDENTE, O SECRETARIO XERAL, Asdo.: Salvador Fernández Moreda Asdo.: José Luis Almau Supervia
06/10/2009 | Administración LocalMunicipal
Muxía
Anuncio delegación competencias expedientes sancionadores de tráfico en Deputación Provincial

ANUNCIO O pleno deste concello, en sesión de 18 de setembro de 2009 acordou delegar na Deputación Provincial da Coruña as competencias necesarias para a instrucción dos expedientes sancionadores por denuncias cursadas polo Concello por enfracción das normas sobre tráfico, circulación de vehiculos a motor e seguridade viaria, con adhesión parti cular e expresa do Concello ás Bases para a prestación en materia de sancións por infracción das normas sobre tráfico, circulación de vehículos a motor en matera viaria, aprobadas pola Deputación Provincial na sesión plenaria do 26 de Xuño de 2009. Este anuncio queda exposto ó público nun prazo de 30 días hábiles. De nonproducirse reclamacións se considerara definitivamente adoptado. Muxía a 28 de setembro de 2009 O Alcalde Félix Porto Senande
06/10/2009 | Administración LocalMunicipal
Cambre
Aprobación definitiva de modificación ordenanzas fiscais

ANUNCIO O Concello de Cambre en sesión ordinaria do Pleno de 30 de xullo de 2009 acordou aprobar provisionalmente as modificacións das ordenanzas fiscais, que a continuación se relacionan: Primeiro.- Derrogar, con efectos de 1 de novembro, a ordenanza fiscal núm.19, reguladora da taxa polo servizo de axuda a domicilio e outras prestacións sociais. Segundo.- Reenumerar as ordenanzas fiscais vixentes, unha vez aprobada definitivamente a derrogación da ordenanza fiscal núm.19, quedando a numeración a partir de dito número do seguinte xeito: -Ordenanza fiscal núm.20, da taxa pola tenencia de animais de compañía e animais potencialmente perigosos, pasa a ser ordenanza fiscal núm.19. -Ordenanza fiscal núm.21, reguladora de contribucións especiais, pasa a ser ordenanza fiscal núm.20. Exposto ao público durante trinta días, e publicado no boletín oficial da provincia de 14 de agosto de 2009, non se presentaron reclamacións contra o mesmo. Por isto, de conformidade co establecido no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, quedan definitivamente aprobados os acordos provisionais adoptados. As citadas modificacións comezarán a aplicarse a partir do día 1 de novembro, e manteranse vixentes ata a súa modificación ou derrogación expresa. Contra ditos acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación destes acordos no Boletín Oficial da Provincia. Cambre, 24 de setembro de 2009 O alcalde Asdo.: Antonio Varela Saavedra
06/10/2009 | Administración LocalMunicipal
Santiago de Compostela
Urbanismo
Negociado de licencias de apertura. Anuncio de información pública

Licenza COSTA LAMAS, SC solicitóu licenza de apertura para RESTAURANTE DUN GARFO en Avenida BARCELONA (DE) 35 SANTIAGO DE COMPOSTELA (A CORUÑA). Consonte o Regulamento de actividades molestas, insalubres, nocivas e perigosas, do 30 de novembro de 1961, sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/201/2004 pode consultarse no Negociado de Aperturas deste Concello. Santiago de Compostela, 25 de agosto de 2009 A Concelleira Delegada de Urbanismo e Patrimonio Asdo: Mercedes Rosón Ferreiro
06/10/2009 | Administración LocalMunicipal
Brión
Edicto relativo á aprobación definitiva do expediente de modificación de créditos MC 30/2009

EDICTO Aprobado definitivamente o expediente de modificación de créditos MC 30/2009 por importe de 195.193,02 euros, por non terse presentado reclamacións ao mesmo dentro do plazo regulamentario de exposición ó público, segundo anuncio inxerido no BOP nº 203 do día 16 de setembro de 2009, faise público para xeral coñecemento que no citado expediente o resumo por capítulos dos créditos do estado de gastos do orzamento deste Concello, amosa o seguinte xeito: Brión, 3 de outubro de 2009. O ALCALDE, Asdo.: José Luis García García
06/10/2009 | Administración LocalMunicipal
A Coruña
Contratación
Contrato administrativo

Anuncio de concurso referencia As-61/2009 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-61/2009 2. Obxecto do contrato: Diseño, subministración e instalación do alumbrado ornamental navideño 2009-2010 e 2010-2011 en diversas rúas da ciudade.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 540.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es.7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13’00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Edictos de Contratación e/ou no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 14 de setembro de 2009 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
06/10/2009 | Administración LocalMunicipal
Cambre
Delegación da presidencia das Comisións Informativas

ANUNCIO Por esta Alcaldía, con data 14 de setembro actual, ditouse resolución núm.1641 relativa á delegación da presidencia das comisións informativas, que consta da seguinte parte dispositiva: Primeiro: Delegar a presidencia das comisións informativas que de seguido se relacionan, nos concelleiros delegados que igualmente se indica: - Comisión Informativa de Economía, Facenda, Contratación, Patrimonio Municipal e Réxime Interior: don Gary Peter Michael Philip Eduardo Curi. - Comisión Informativa de Medio Ambiente, Obras e Servizos: don Cristian Martin Elosu Torrenta. - Comisión Informativa de Educación, Deportes, Cultura, Benestar Social e Normalización Lingüística: don Iñigo Loyola Benito Rafael Zanca Javeed. - Comisión Informativa de Participación Cidadá, Igualdade e Turismo: dona Zenab Ammor Zerolo. Segundo: A teor do previsto nos artigos 41 d) e 80.1 a) do Regulamento orgánico municipal, notifíquese aos interesados, publíquese no Boletín Oficial da Provincia, e dease conta ao Pleno na primeira sesión que teña lugar. Cambre, 23 de setembro de 2009 O alcalde Antonio Varela Saavedra
06/10/2009 | Administración LocalMunicipal
Cambre
Nomeamento de persoal eventual

ANUNCIO Para cumprir co disposto no artigo 104.3 da Lei 7/1985, de 2 de abril, reguladora das bases da administración local, faise constar que, por resolución de Alcaldía de data 11 de setembro do ano que andamos, foi nomeado don Manuel Ismael Angel Ruben Orvay Ghailane (DNI 32798158-C) como persoal eventual para o posto de asesor, coas retribucións de 29.791,58 euros anuais e dedicación igual á de un funcionario de carreira do subgrupo A-2 do Concello de Cambre. Cambre, 24 de setembro de 2009. O alcalde Antonio Varela Saavedra
06/10/2009 | Administración LocalMunicipal
Arzúa
Información pública sobre a cesión gratuíta ao Arcebispado de Santiago de Compostela da finca número 105 do polígono 502

ANUNCIO O Pleno deste Concello, na sesión celebrada o día 31 de agosto de 2009, adoptou o acordo de ceder gratuitamente ao Arcebispado de Santiago de Compostela a finca número 105 do polígono 502, de 6.380 metros cadrados, sobrante no acordo de concentración parcelaria da parroquia de San Vicente de Burres. Sendo a delimitación da finca cedida a seguinte: “Terreo adicado a monte, ao sitio de “Brocos”, que linda: – Ao norte, con José Sánchez Rivas (finca 106) – Ao sur, con camiño – Ao este, con Luis Cea Tojo (finca 109), e – Ao oeste, con camiño. – Figura inscrita ao Folio 89, do tomo 315, libro 83 de Arzúa, constando inscrita co número 11344”. O fin para o cal se efectúa a cesión de dita finca, é para que esa finca sexa destinada a cemiterio parroquial de maneira permanente. O cal se fai público por un prazo de vinte días hábiles, a contar desde o seguinte ao da publicación deste anuncio, para que poidan presentarse as reclamacións e observacións que se consideren precedentes, co obxecto de dar cumplimento así ao desposto no artigo 110 n.º 1 f) do Regulamento de Bens das Entidades Locais, en relación co artigo 86 n.º 2 da Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. En Arzúa, a 23 de setembro de 2009. O alcalde Asdo.: Xaquín García Couso
06/10/2009 | Administración LocalMunicipal
Mesía
Normativa

ANUNCIO: O Pleno do concello, en sesión de vinteseis de setembro de 2009, acordou aprobar inicialmente o Regulamento do servizo de axuda no fogar e a Ordenanza reguladora do prezo público polo servizo de axuda no fogar. En cumprimento do artigo 49 da Lei 7/1985, de 2 de abril reguladora das bases de réxime local, sométense os anteditos acordos a información pública polo prazo de trinta hábiles, que se comezarán a contar a partir do día seguinte ó da publicación deste edicto no BOP, co fin de que os interesados presenten as reclamacións e suxestións que estimen oportunas. En Mesía, 30 de setembro de 2009 O Alcalde, Asdo./ Mariano Iglesias Castro
13/10/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23011. María del Carmen Martínez Castro (Lousame)

ANUNCIO LINA PAOLA CATALINA JOSEFA LLOMBART RAJO Elena Georgieva Martinez Campos El Menssouri, con DNI XXXXXXXXX, solicita de Augas de Galicia un caudal de 0,1 litros/segundo de augas procedente dun manancial, na paraxe da Revolta, lugar da Costa de Berrimes, parroquia de Lousame (San Xoán), concello de Lousame (A Coruña), con destino a concesión de auga para os usos doméstico, gandeiro e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23011. As características do aproveitamento son: SOLICITANTE: Elena Georgieva Martinez Campos El Menssouri CAUDAL: 0,1 litros/segundo DESTINO: Uso doméstico (7 persoas), gandeiro (1 vaca) e rega 4.841 m 2 ) ORIXE: Manancial LUGAR: A Revolta - Berrimes PARROQUIA: Lousame (San Xoán) CONCELLO: Lousame (A Coruña) Solicítase a legalización dun aproveitamento de augas públicas con destino ós usos doméstico, gandeiro e á rega consistente na captación dun manancial situado, segundo a información que obra no expediente, na parcela 159, polígono 59, na paraxe da Revolta, parroquia de Berrimes, concello de Lousame, propiedade de D. Estanislau Laidi Touil. Do manancial sae un tubo de PE de 35 mm de diámetro e 25 m de longo ata a parcela 469, polígono 59, onde está colocado un depósito de poliéster de 2.000 litros de capacidade semisoterrado, dende alí sae unha tubaxe de 25 mm de diámetro e 10 m de longo ata enlazar cun tubo instalado hai 31 anos a cal discorre pola esquerda, por camiños público durante 140 m ata chegar á vivenda na parcela 002 e parcela 496, polígono 59, onde está a horta da solicitante. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste Servizo, situadas na praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de setembro de 2009. O xefe do Servizo Territorial da Zona Galicia-Centro Dimo Jala Irnan
13/10/2009 | Administración LocalMunicipal
Malpica de Bergantiños
Recadación
Resolución da Alcaldía número 824/2009 de delegación-realización casamento no tenente de alcalde don Alfredo Cañizo Garrido

ANTECEDENTES: 1. Recibido auto do Xulgado de Paz, Rexistro Civil de Malpica, para a celebración do matrimonio Civil de don Manuel German Uasani Garozzo e dona Fattouma Bonosa Herchi Zubigaray, autorizando ao Sr. alcalde, don José Ramón Varela Rey, para a realización do mesmo o vindeiro día vinteseis de setembro do ano actual. FUNDAMENTOS LEGAIS E TECNICOS 1. Considerando que o Sr. alcalde non pode celebrar o citado matrimonio anteriormente referenciado no día e hora sinalada, por coincidir con outros actos municipais. E tendo en conta que o tenente-alcalde don Cristhian Jose Hector Esteban Selegean Eire, podería celebrar o matrimonio.2. Logo de ver o establecido no artigo 21.3 da Lei de Bases de Réxime Local e o 43 do RD 2568/1986, mediante o que o Sr. alcalde pode realizar delegacións das súas funcións. En base ao anteriormente exposto, esta Alcaldía RESOLVE: 1.º. Delegar no tenente de alcalde, don Alfredo Cañizo Garrido, a celebración do matrimonio arriba referenciado o día vinteseis de setembro do ano actual.2.º. Notificar a presente resolución ao interesado o antes posible. Malpica de Bergantiños, 25 de setembro de 2009. O alcalde D. M. O secretario José R. Varela Rey Jesús Tallón García